cyanic-selkie/wikianc huggingface dataset:
తక్లమకాన్ ఎడారి
ఉనికి-విస్తరణ
తక్లమకాన్ ఇసుక ఎడారి వాయవ్య చైనాలోని షిన్జాంగ్–ఉయ్ఘర్ (Xinjiang-Uyghur) అటానమస్ ప్రాంతం లోని తారిం నదీ పరీవాహక ప్రాంతంలో (Tarim Basin) లో ప్రధానంగా ఉనికిని కలిగి ఉంది. ఈ ఎడారికి ఉత్తరాన్న టియన్ షాన్ (Tian Shan) పర్వతాలు, దక్షిణాన్న కునులున్ (Kunlun) పర్వతాలు, పశ్చిమాన్న పామీర్ (Pamir) పర్వతాలు, తూర్పున గోబీ ఎడారి సరిహద్దులుగా ఉన్నాయి. తూర్పు-పడమరలుగా 960 కి.మీ., ఉత్తర-దక్షిణాలుగా 420 కి.మీ. వ్యాపించి, మొత్తం మీద 3,37,000 చ. కి.మీ. విస్తీర్ణంతో ప్రపంచంలోని అతి పెద్ద ఎడారులలో 16 వ స్థానం పొందింది. అయితే ‘తరలే ఇసుక ఎడారి (Shifting Sand Desert) లతో పోలిస్తే మాత్రం అరేబియా ద్వీపకల్పం లోని “రబ్ అల్ ఖలి” ఎడారి తరువాతి స్థానంలో నిలిచి తక్లమకాన్ ఎడారి ప్రపంచపు రెండవ అతిపెద్ద తరలే ఇసుక ఎడారిగా నిలుస్తుంది. మధ్య ఆసియాలో వున్న పెద్ద ఎడారిగాను, చైనా దేశంలో వున్న అతి పెద్ద ఎడారి గాను ఇది గుర్తింపు పొందింది. ఈ ఎడారి పడమర, దక్షిణ దిశలలో సముద్రమట్టం నుండి 1200-1500 మీ. ఎత్తులో, తూర్పు, ఉత్తర దిశలలో సముద్రమట్టం నుండి 800-1000 మీ. ఎత్తులో ఉంది.
భౌగోళిక స్వరూపం (Physiography)
తక్లమకాన్ ఎడారి నైసర్గిక స్వరూపం ఏర్పడిన విధానాన్ని పలక విరూపణ సిద్ధాంతం (Plate Tectonic Theory) వివరిస్తుంది. ఈ సిద్ధాంతం ప్రకారం, భూమికి చెందిన బాహ్య లితోస్పియర్ (ఆశ్మావరణం) పొర అనేక పలకలుగా విడిపోయింది. అలా విడిపోయిన పలకలు ఆస్థినో ఆవరణపు (asthenosphere) చిక్కని శిలా ద్రవంలో తేలుతూ వివిధ దిశలలో చలిస్తున్నాయి. ఇలా పలకలు కదులుతున్నప్పుడు రెండు పలకలు ఒకొక్కసారి ఒకదానికి మరొకటి ఎదురెదురుగా రావచ్చు. లేదా రెండూ ఒకదానికొకటి దూరంగా జరగవచ్చు. లేదా రెండు పలకలు ప్రక్క ప్రక్కన జారుతూ ప్రయాణించవచ్చు. ఇండియన్ ఖండ పలక, యూరేసియన్ ఖండ పలకతో డీ కొడుతున్నప్పుడు ఇండియన్ పలక యూరేసియన్ పలక క్రిందకు చొచ్చుకొని పోయి subduction జోన్ ఏర్పడుతుంది. దీని ఫలితంగా ఏర్పడిన నైసర్గిక ఏర్పాటులో భాగంగా హిమాలయాల వంటి ముడుత పర్వతాలు ఒకవైపు, వాటికి అవతలివైపున లోతైన డిప్రషన్ (depression) వంటి నైసర్గిక స్వరూపాలు ఆవిర్భవించడం జరిగింది.ఈ depression లోనే తారిం బేసిన్, తక్లమకాన్ ఎడారి ఏర్పడ్డాయి.
ఈ ఎడారి తారిం బేసిన్ కేంద్రభాగంలో విస్తరించి ఉంది. సమీప పర్వతాలనుండి ప్రవహించే నదులు ఈ తారిం నదికి ఆధారంగా ఉన్నాయి. సాధారణంగా తారిం బేసిన్ వాలు దక్షిణం నుంచి ఉత్తరానికి వుండటం చేత కున్ కున్ పర్వతాలులో పుట్టిన నదులు వాలు దిశలోనే ఈ ఎడారిలో ప్రవహిస్తున్నాయి. నదీ ప్రవాహాల వలన అవక్షేపితమైన వదులుగా వున్న ఒండ్రు నిక్షేపాలు ఈ ఎడారిలో అనేక వందల మీటర్ల మందంతో పేరుకుపోయి ఉన్నాయి. అయితే ఈ ఒండ్రు నిక్షేపాల పైన 300 మీ. ఎత్తు మందం వరకు గాలిచే నిక్షీపించబడిన ఇసుక పేరుకొని ఉంది. ప్రదానంగా హొటాన్, కెరియా నదీ లోయలు ఇప్పటికీ నిలిచే ఉన్నాయి. మిగిలిన లోతు లేని నదులు ఈ ఎడారి ఇసుక పొరలలో ఇంకిపోవడం వాళ్ళ వాటి లోయలు ఖాళీగా వుండి ఇసుకతో నింపబడి ఉన్నాయి.
తారిం బేసిన్ కు చెందిన ఒండ్రు నిక్షీపాలు, సమీప పర్వత పాదాల వద్ద ఏర్పడిన నిక్షీపితాలు మొదలైనవి క్రమేణా శిథిలం కావడం వల్ల ఇసుక ఏర్పడింది. ఈ ఇసుకరేణువులు గాలుల వలన ఒకచోట నుండి మారోచోటకి కొట్టుకొనిపోతూ ఈ ఎడారిలో ఇసుక దిబ్బలను ఏర్పరిచాయి. గాలిచే ప్రయాణించడం వల్ల ఏర్పడిన ఈ ఇసుక దిబ్బలను వాయుకృత ఇసుక దిబ్బలు (Eolian Sand Dunes) గా పేర్కొంటారు.
అంతేకాక వీచే గాలుల ప్రభావం వలన ఈ ఇసుక దిబ్బలు ఒకచోట నుండి మారోచోటకి క్రమంగా తరలిపోతుంటాయి. అందువలన ఈ ఇసుక దిబ్బలను ‘తరలే ఇసుక దిబ్బలు’ (Shifting Sand Dunes) గా పేర్కొంటారు. ఈ తక్లమకాన్ ఎడారి విస్తీర్ణంలో 85 శాతం తరలే ఇసుక దిబ్బలే ఆక్రమించి ఉన్నాయి. ఈ తరలిపోయే ఇసుక దిబ్బలు భారీ సైజులలో వుంటాయి. సాధారణంగా ఇవి అర్ధచంద్రాకారంలో ఏర్పడి సుమారుగా 20 నుంచి 200 మీ. ఎత్తును, 300 మీ. వరకూ వెడల్పును కలిగి వుంటాయి. ఎడారి దక్షిణ ప్రాంతంలో వీటి సాధారణ ఎత్తు 140 మీ. వరకూ కూడా వుంటాయి. అర్ధచంద్రాకారంలో ఏర్పడిన ఇసుక దిబ్బలను బార్కేన్లు (Barchan) లుగా వ్యవహరిస్తారు. కొన్ని నిడివిగా (longitudinal) వీచే గాలి దిశలో ఉత్తరం నుంచి దక్షిణంగా కూడా ఏర్పడతాయి. ఇలా నిడివిగా కిలోమీటర్ల పొడవునా ఏర్పడిన ఇసుక దిబ్బలను సైఫ్ (Seifs) లుగా వ్యవహరిస్తారు. ముఖ్యంగా ఎడారి అంతర్భాగాలలో ఈ ఇసుక దిబ్బలు వివిధ ఆకృతులతో అనూహ్యంగా మారిపోతూ కనిపిస్తాయి. సాధారణంగా ఎడారులలో ‘తరలే ఇసుక దిబ్బలు’ సగటున సంవత్సరానికి 30-40 మీ. చొప్పున కదులుతుంటే, తక్లమకాన్ ఎడారిలో ఇసుక దిబ్బలు సగటున సంవత్సరానికి 150 మీ. చొప్పున కదలుతూ వుంటాయి. ఈ ‘తరలే ఇసుక దిబ్బలు’ క్రమంగా ముందు ముందుకు జరిగుతూ వుండడం వలన ఈ ఎడారి విస్తరించి ఈ ఎడారి అంచున వున్న ఒయాసిస్ నగరాలు అంతరించే ప్రమాదాన్ని ఎదుర్కొంటున్నాయి.
నదీ పారుదల వ్యవస్థ (Drainage)
తక్లమకాన్ ఎడారి తారిం బేసిన్ లో విస్తరించడం వలన అనేక నదులు ఉపనదులు ఈ ఎడారి గుండా ప్రవహిస్తున్నాయి. ప్రధాన నది తారిమ్ (Tarim) కు ఉపనదులుగా యార్కండ్ (Yarkand), హోటాన్ (Hotan), కెరియా (Keriya), తొషికన్ (Toxikan), ఆక్సు (Aksu), ముజాత్ (Muzat), కైదు (Kaidu), కార్ కాన్ (Qarqan) మొదలైనవి ఈ ఎడారిలో ప్రవహిస్తున్నాయి.
సమీప పర్వతాలనుంచి వచ్చే నీరు ఈ ఎడారుల్లోని నదులకు ఆధారంగా వుంటాయి. ఉదాహరణకు సమీప కున్ లున్ పర్వతాల లోని హిమానీ నదాలు కరగడం వల్ల మంచు కరిగి హోటాన్, కెరియా నదులుగా ప్రవహిస్తున్నాయి. తారిం నదికి ప్రధానంగా (76 శాతం వరకూ) నీరు, ఒక్క ఆక్సు నది ద్వారా అందుతున్నాయి. ఈ ఎడారికి తూర్పు దిశలో లోప్ నర్ (Lop Nur) అనే చిత్తడి ప్ర్రాంతం ఉంది. ఇసుక దిబ్బల క్రింద వున్న భూగర్భ జల ప్రవాహం పశ్చిమ దిశ నుండి తూర్పు దిశలో వున్న ఈ లోప్ నర్ శుష్క బేసిన్ కు చేరుకొంటుంది.
వర్షపాతం అంతంత మాత్రం కావడం చేత, బాష్పోత్సేకపు రేటు అధికంగా వుండటం వల్ల లోతు లేని నదులన్నీ కొద్ది దూరం మాత్రమే ప్రవహించి ఈ ఎడారి ఇసుక పొరలలో ఇంకిపోవడం జరుగుతుంది. దీని ఫలితంగా వాటి లోయలు ఖాళీగా మిగిలిపోయి ఇసుకతో నిండిపోయాయి. ఉదాహరణకు కున్ కున్ పర్వతాలలో పుట్టిన నదులు 100 -200 కి.మీ.లు మాత్రమే ప్రయాణించి ఇసుకదిబ్బలలో ఇంకిపోతాయి. కేవలం హోటాన్ నది మాత్రమే వేసవిలో ఎడారి మధ్యభాగంవరకూ ప్రవహించి తారిం నదికి నీటిని అందచేయగలుగుతున్నది.
తక్లమకాన్ ఎడారి దక్షిణ అంచులలో గల కున్ లున్, అల్తున్ (Kunlun & Altun) పర్వత శ్రేణుల గుండా ప్రవహిస్తున్న మోల్చా (Molcha) నది, ఆ పర్వతాలను వదిలిపెట్టి ఈ ఎడారిలో ప్రవేశిస్తున్నప్పుడు వీవన ఆకారంలో (Fan shaped) ఒక విశాలమైన ఒండ్రు డెల్టా (Alluvial Delta) ను ఏర్పరుస్తుంది. ఎడారిలో విచ్చుకుంటున్నట్లున్న ఈ ఒండ్రు డెల్టా 56.6 కి.మీ. వెడల్పు, 61.3 కి.మీ. పొడవును కలిగివుండి ప్రపంచంలోనే అతిపెద్ద ఒండ్రు డెల్టాగా గుర్తింపు పొందింది.
శీతోష్ణస్థితి (Climate)
తక్లమకాన్ ఎడారి చుట్టూ గల పర్వతాలు చల్లని తేమ మేఘాలను తారిం బేసిన్ కి చేరకుండా అడ్డుకోవడం వలన, అదే సమయంలో తూర్పు నుంచి వచ్చే చల్లని తేమ వాయు రాశులు ఇక్కడకు చేరుకోనేలోగానే తమలోని తేమను పూర్తిగా పోగొట్టుకొని పొడిగా మారిపోతాయి. ఫలితంగా ఈ ఎడారి, భూమి మీద గల అత్యంత శుష్క ప్రాంతాలలో ఒకటిగా పేరుగాంచింది.
హిమాలయాల వర్శఛాయా ప్రాంతంలో ఈ ఎడారి వుండటం వలన ఇక్కడ ‘శీతల ఎడారి’ శీతోష్ణస్థితి వుంటుంది. ఖండాంతర్భాగంలో వుండటం వల్ల వార్షిక ఉష్ణోగ్రతా వ్యత్యాసం గరిష్ఠంగా 39 °C వరకు వుంటుంది. ఖండాంత ఎడారి కారణంగా పగటి పూట, రాత్రి పూట ఆకాశం నిర్మలంగా, మేఘరహితంగా వుంటూ దైనిక ఉష్ణోగ్రతా వ్యత్యాసం ఎక్కువగా వుంటుంది.
శీతాకాలం
శీతాకాలం చల్లగాను, పొడిగాను (Cold and dry winters) వుంటుంది. అయితే ఈ శేతాకాలంలో ఉష్ణోగ్రతలు తరుచుగా మైనస్ డిగ్రీల సెంటీగ్రేడ్ కు పడిపోతాయి. జనవరి నెలలో సగటు ఉష్ణోగ్రత -10 °C. సైబీరియా నుండి వీచే అతి శీతల వాయు రాశుల ప్రభావ కారణంగా వలన ఈ ఎడారిలో శీతాకాలంలో ఉష్ణోగ్రతలు ఒకొక్కప్పుడు కనిష్ఠంగా -20 °C వరకు కూడా పడిపోతుంటాయి. 2008 సంవత్సరంలో చైనాలో ఏర్పడిన శీతాకాలపు తుఫాన్ సందర్భంలో ఈ ఎడారి మొత్తం భూభాగం గడ్డకట్టుకు పోవడంమే కాక భూభాగం పైన 4 సెంటి మీటర్ల మందంలో ఒక మంచు పొర ఏర్పడి కనిష్ఠ ఉష్ణోగ్రతలు -32 °C కు నమోదయ్యాయి.
వేసవికాలం
వేసవికాలం కొంచెం వేడిగాను, పొడిగాను (Hot and Dry Summers) వుంటుంది. అయితే వేసవిలో ఉప ఆయనరేఖా ఎడారులతో పోలిస్తే మాత్రం ఇక్కడ వేడి కాస్త తక్కువగానే వుండి ఉష్ణోగ్రతలు గరిష్ఠంగా 38 °C వరకూ చేరుకొంటాయి. జూలై నెలలో సగటు ఉష్ణోగ్రత 25 °C. అయితే తక్లమకాన్ ఎడారి సముద్ర తీరానికి అన్నివేపులా వేలాది కి.మీ. దూరంలో అనగా ఖండాంతర్భాగంలో వుండటం వల్ల వేసవిలో కూడా రాత్రి వేళల ఉష్ణోగ్రతలు పడిపోతూ అతి చల్లగా (cold summer nights) వుంటాయి.
అవపాతం (Precipitation)
ఈ ఎడారిప్రాంతం పొందే అవపాతం కన్నా బాష్పోత్సేకం ద్వారా పోగొట్టుకొనేదే కాస్త ఎక్కువగా వుండడం చేత ఈ ఎడారి ప్రాంతాన్ని ‘శీతల సెమీ శుష్క శీతోష్ణస్థితి ప్రాంతం’ (Cold semi-arid climate zone) గా పేర్కొంటారు. ఈ ఎడారిలో కురిసే అవపాతం అత్యంత తక్కువగా వుంటుంది. ఎడారి పశ్చిమ భాగంలో వార్షిక సగటు అవపాతం 4 సెంటీ మీటర్లు కాగా తూర్పు భాగంలో కేవలం 1 సెంటీ మీటరు మాత్రమే.
వృక్షజాలం
తక్లమకాన్ ఎడారిలో అవపాతం అతి తక్కువ కావడం వాళ్ళ వృక్ష సంపద అత్యంత పలుచగా విస్తరించి ఉంది. అయితే ఇసుక దిబ్బల మధ్య గల depressions లలో అందులోనూ భూగర్భజలం 3-5 మీ. లోతులో లభ్యమయ్యేచోట్ల మాత్రం తామరిక్స్ (Tamarix), నైట్రే పొదలు (Nitraria billardierei), రెల్లు (Reeds) మొదలగు ఎడారి వృక్ష జాతులు పెరుగుతాయి. ఎడారి అంచులలోను, నదీ లోయలు-ఇసుక దిబ్బలు కలిసే ప్రదేశాలలోను, నదీ డెల్టాల వద్ద మాత్రం కొంచెం ఎక్కువగా వృక్షజాలం కనిపిస్తుంది. ఇక్కడ పై మొక్కలకు అదనంగా తురంగ పోప్లర్ (Turanga Poplar), ఒలియస్టర్ (Oleaster), ఒంటె ముల్లు (Camel Thorn), Zygophyllaceae కుటుంబానికి చెందిన చెట్లు పెరుగుతాయి.
జంతుజాలం
తక్లమకాన్ ఎడారి ఇసుకదిబ్బలలో కుందేళ్ళు, Gerbills (ఎడారి ఎలుకలు), Jerboa (గెంతే ఎడారి ఎలుక), దీర్ఘ చెవుల ముళ్ళపంది (Long Eared Hedgehog), అడవి పందులు (wild boars), ఆసియా అడవి గాడిదలు (asian wild asses), నక్కలు, తోడేళ్ళు మొదలైనవి కనిపిస్తాయి. బాక్రియన్ ఒంటెలు ఈ ఎడారివాతావరణంలో ప్రయాణానికి అనుకూలంగా వుంటాయి. Tarim Jay, Tufted Lark, గబ్బిలాలు మొదలైనవి ఈ ఎడారిలో సాధారణంగా కనిపించే పక్షులు.
పురావస్తు అన్వేషణలు
19 వ శతాబ్దం చివరివరకూ దుర్భేధ్యమైన తక్లమకాన్ ఎడారి అంతర్భాగాలలో మానవులు నివసించిన జాడే లేదని ప్రపంచం భావించింది. అయితే ఈ ఎడారిలో అంతరించిపోయిన ఒక ప్రాచీన నాగరికతా అవశేషాలను అన్వేషించి వెలుగులోనికి తెచ్చిన పురావస్తు శాస్త్రవేత్తలు, అన్వేషకులలో అతి ముఖ్యులు.
తరువాతి కాలంలో రష్యాకు చెందిన నికోలాయ్ జెవలాస్కి (Nikolai Przhevalsky), అమెరికాకు చెందిన ఎల్స్ వర్త్ హంటింగ్టన్ (Ellsworth Huntington), జపాన్ కు చెందిన జూకొ తషిబానా (Zuicho Tachibana) లు ఈ ఎడారిలో పురావస్తు పరిశోధనలు చేసారు. వీరి పురావస్తు అన్వేషణల కృషి ఫలితంగా ఈ ఎడారి మద్యన ఇసుక దిబ్బలలో పూడుకుపోయిన దాండన్ ఓలిక్ (Dandan Olik), లౌలాన్ (Loulan), నియా (Niya), ఎండరె (Endere), రవాక్ (Rawak), కార్డంగ్ (Kardong), మిరాన్ (Miran) వంటి ప్రాచీన నగరాల శిథిల ఆనవాళ్ళు కనుగొనబడ్డాయి. ఈ శిథిలాలలో లభ్యమైన క్రీ. శ. 1000 కాలంనాటి పురావస్తు సంపద ఈ ఎడారి ప్రాంతంలో ప్రాచీన కాలంలో విలసిల్లిన పర్షియన్, గ్రీకు, భారతీయ, బౌద్ధ ప్రభావాన్ని సూచిస్తుంది. ఎడారి ఇసుకలో బయటపడిన క్రీ.పూ. 2000 - 1800 కాలానికి చెందిన సమాధులు, భద్రపరచబడిన మమ్మీలు ప్రాచీన ఆసియా ఖండపు నాగరికతలలో అంతుపట్టని రహస్యంగా మిగిలిపోయాయి.
తారిమ్ మమ్మీలు (Tarim Mummies)
పురావస్తు అన్వేషణలలో భాగంగా ఈ ఎడారి ఇసుక దిబ్బలలో సమాధి చేసిన సుమారు 4000 సంవత్సరాల నాటి (క్రీ.పూ. 1800 కు చెందిన) “తొకేరియన్” (Tocharian) ప్రజల మమ్మీలు దొరికాయి. తక్లమకాన్ ఎడారి శుష్క వాతావరణం కారణంగా క్షార ధర్మం గల ఇసుకనేలలో పూడ్చబడిన ఈ మమ్మీలు చిరకాలం పాడవకుండా భద్రంగా పదిలపరిచిన స్థితిలో ఉన్నాయి. వీటిని తారిమ్ మమ్మీలు (Tarim Mummies) లేదా తక్లమకన్ మమ్మీలుగా, లేదా తొకేరియన్ మమ్మీలుగా వ్యవహరిస్తారు.
ప్రాచీన నాగరికత
ఈ తక్లమకాన్ ఎడారిలో లభ్యం అయిన తారిమ్ మమ్మీలును ఆధారంగా చేసుకొని క్రీ. పూ. 2000 ప్రాంతంలో తారిం బేసిన్ లోని ఒయాసిస్ నగరాలలోను, ఎడారి మద్యలో వున్న నగరాలలోను "తొకేరియన్” (Tocharian) ప్రజలు నివసించారని వెల్లడైంది. వీరు తొలి కంచు యుగం (Early Bronze Age) కు చెందినవారు. రాగి రంగు జుత్తు, యూరోపేయన్ ముఖకవళికలు కలిగివున్న వీరు కకేసియన్ (Caucasian race) తెగకు చెందిన ప్రజలుగా, తొకేరియన్ భాష మాట్లడేవారుగా గుర్తించబడ్డారు. వీరి నాగరికత అంతరించిన తరువాతి కాలంలో ఈ ఒయాసిస్ నగరాలు తుర్కిష్ (Turkish) ప్రజల ఆవాసాలుగా మారాయి.
మద్యధరా సముద్రం నుండి తూర్పు- దక్షిణ చైనాలను కలిపే ప్రాచీన వాణిజ్య రహదారి అయిన సిల్క్ రూట్ (సిల్క్ రహదారి) ఈ ఎడారి ఉత్తర, దక్షిణ సరిహద్దుల గుండా పోతుంది. ఈ సిల్క్ రూట్ లో ప్రయాణించే వ్యాపారులకు ఆశ్రయం కలిగిస్తూ తూర్పున వున్న కాష్గర్ (Kashgar) నుండి పడమర వున్న దన్ హాంగ్ (Dunhuang) వరకూ ఎడారి అంచుల వెంబడి అనేక ఒయాసిస్ నగరాలు ఏర్పడి గొప్ప వాణిజ్య కేంద్రాలుగా విలసిల్లాయి.
మద్య ఆసియా లోని సిల్క్ రూట్ (Silk Road) పై ఆధిపత్యం నెలకొల్పే ప్రయత్నంలో హాన్ (Han) రాజవంశం కాలంలో చైనా దేశం ఈ ఒయాసిస్ నగరాలపై ప్రాబల్యం పొందింది. అదే కోవలో తుర్కిష్, మంగోల్, టిబెట్ ప్రజలు కూడా ఈ నగరాలను పాలించారు. ప్రస్తుతం తుర్కిష్ (Turkish) జాతి ప్రజలు ఈ ఒయాసిస్ నగరాలలో నివసిస్తున్నారు.
కుమారజీవుడు వంటి గొప్ప బౌద్ధ సన్యాసులు, హుయాన్ త్సాంగ్ (యువాన్ చాంగ్- Xuanzang), మార్కోపోలో వంటి సుప్రసిద్ధ యాత్రికులు ఈ ఎడారి గుండా ప్రయాణించారు. ఒక విధంగా ఈ తక్లమకాన్ ఎడారి ప్రాంతం తొకేరియన్, పర్షియన్, గ్రీకు, భారతీయ, చైనీస్ ప్రజలతో ప్రభావితమైన ఒక ప్రాచీన బహుళ సాంస్కృతిక ఎడారి జనావాసాలు విలసిల్లడాన్ని తెలియచేస్తుంది.
ఖనిజ వనరులు - ఆర్ధికాభివృద్ధి
ఈ ఎడారిలో భూగర్భ జలాలతో పాటు ఆయిల్, నేచురల్ గ్యాస్ నిక్షేపాలు పుష్కలంగా ఉన్నాయి. ముఖ్యంగా తారిమ్ బేసిన్ లో 8 బిలియన్ల టన్నుల ఆయిల్, 10 ట్రిలియన్ల క్యూబిక్ మీటర్ల నేచురల్ గ్యాస్ నిక్షేపాలు వున్నట్లు అంచనా వేయబడింది. కనుక చైనా దేశానికి తక్లమకాన్ ఎడారి ప్రధాన ఆర్థిక వ్యూహాత్మక స్థానంగా మారింది. తక్లమకాన్ ఎడారి నుండి షాంగై నగరానికి గ్యాస్ పైప్ లైన్ ను నిర్మించింది. అదేవిధంగా ఈ ఎడారి ఉత్తర అంచులోనున్న “కోర్ల – లుంటాయ్ – ఆక్సు” ఓయాసిస్ నగరాలను కలిపే పారిశ్రామిక ప్రాంతం (Korla-Luntai-Aksu Belt) లోగల చమురు క్షేత్రాలను వ్యూహాత్మకంగా అభివృద్ధి చేయడానికి భారీ పెట్రో కాంప్లెక్స్ (Petro Complex) లను నెలకొల్పింది. ఈ ఎడారిలోని భారీ ఖనిజవనరులను వెలికితీయడానికి రవాణా సదుపాయాలను మెరుగుపరచాల్సిన ఆవశ్యకతను గుర్తించిన చైనా దేశం ఈ ఎడారికి అడ్డంగా ఉత్తర, దక్షిణ భూభాగాలను కలుపుతూ మూడు ప్రధాన ఎడారి రహదార్లను (Cross Desert Highway) నిర్మించింది.
అదే సమయంలో చైనా ఈ ఎడారిలో బంజరు భూములను సాగులోనికి తీసుకొనివస్తూ వాటిని ప్రత్తి, వరి పంటలు పండే ప్రాంతాలుగా క్రమేణా మారుస్తున్నది. వీటివలన ఈ ఎడారి ప్రాంతంలో నగరీకరణం, రవాణా సదుపాయాలు పెరిగి సామాజిక, పారిశ్రామిక వృద్ధికి అవకాశం పెరిగింది. ఫలితంగా ఈ ఎడారిలో వేగవంతమైన ఆర్థిక విస్తరణ (Rapid Economic Expansion) సాధించబడుతున్నది.
ఎడారి రహదార్లు
దుర్భేద్యమైన ఈ ఎడారికి అడ్డంగా ఉత్తర, దక్షిణ ప్రాంతాలను అనుసందానిస్తూ, మూడు ప్రధాన ఎడారి రహదార్లు (Cross Desert Highway) నిర్మించడం ద్వారా చైనా దేశం ఈ ఎడారి సహజ భౌగోళిక అడ్డంకులను అధిగమించింది.
1) లున్ మిన్ ఎడారి రహదారి (Lunmin Cross Desert Highway) : తక్లమకాన్ ఎడారి దక్షిణాన్న వున్న ‘మిన్ ఫెంగ్’ నగరాన్ని ఉత్తరాన్న వున్న ‘లుంటాయ్’ నగరాన్ని కలుపుతూ నిర్మించిన ఈ ఎడారి రహదారి 1995 లో పూర్తయ్యింది. 522 కి.మీ. పొడవైన ఈ రహదారి ప్రపంచ ఎడారి రహదార్లలో అత్యంత పొడవైన రహదారిగా పేరుగాంచింది. ఈ రోడ్డు కిరువైపులా sand dune fixers ఏర్పాటు చేయడం, రోడ్డును పరిశుభ్రం చేసే శాశ్వత వ్యవస్థలను ఏర్పాటు చేయడం వలన ఈ రోడ్డు నిర్మాణం, నిర్వహణ దృష్ట్యా ప్రపంచంలోనే అత్యంత ఖరీదైన రహదారిగా భావిస్తారు.
2) తాకీ ఎడారి రహదారి (Taqie Desert Highway) : లున్ మిన్ ఎడారి రహదారి మీద గల తజోంగ్ (Tazhong) చమురు క్షేత్రాన్ని, ఎడారి దక్షిణభాగంలో గల ‘కీమో’ నగరాన్ని (కార్ కాన్ రాజధాని) కలుపుతూ నిర్మించిన ఒక రహదారి శాఖ . 2002 లో పూర్తయిన ఈ రహదారి పొడవు 156 కి.మీ.
3) అహె ఎడారి రహదారి (Ahe Cross Desert Highway) : అదే విధంగా ఈ ఎడారి దక్షిణాన్న వున్న ‘హోటాన్’ నగరాన్ని ఉత్తరాన్న వున్న ‘అరల్’ నగరాన్ని కలుపుతూ నిర్మించిన ఈ ఎడారి రహదారి 2007 లో పూర్తయ్యింది. ఇది ఆక్సు (Aksu) ప్రధాన నగరం వరకూ విస్తరించబడింది. 424 కి.మీ. పొడవైన ఈ రహదారి హోటాన్ నదిని అనుసరిస్తూ సమాంతరంగా సాగుతుంది. ఇది యూఫ్రటీసు పోప్లర్ (Euphrates Poplar) అడవుల గుండా పోతుంది.
తరిలిపోయే ఇసుక దిబ్బల ప్రభావాన్ని అరికట్టడానికి సహజ అడ్డంకులుగా calligonum వంటి మొక్కలను ఈ రహదార్లకు ఇరువైపులా నాటడమే కాకుండా, ఈ రహదార్లకు ఇరువేపులా గ్రీన్ కారిడార్ ను ఏర్పరిచి tamarix, Saxual, రెల్లు జాతి మొక్కలను విస్తృతంగా పెంచారు. ఈ గ్రీన్ కారిడార్లు ఎడారిలో క్రమేణా క్రొత్త జంతుజాలానికి ఆవాసంగా మారి కొత్త పర్యావరణ వ్యవస్థ (Ecosystem) ను ఏర్పరిచింది.
ఇవి కూడా చూడండి
వర్గం:భూగోళశాస్త్రం వర్గం:ఎడారులు
చైతన్యం (2021 సినిమా)
చైతన్యం 2021లో విడుదలైన తెలుగు సినిమా. జెఎమ్ ప్రొడక్షన్స్ బ్యానర్ పై మురళీ మోహన్ రెడ్డి, రఘునాధ్ ఈశ్వర్ రెడ్డి నిర్మించిన ఈ సినిమాకు సూర్య దర్శకత్వం వహించాడు. కౌటిల్య, యాషిక ప్రధాన పాత్రల్లో నటించిన  ఈ సినిమా ట్రైలర్‌ను మే 6, 2021న విడుదల చేసి, సినిమా ఆగష్టు 13, 2021న విడుదలైంది.
కథ
ప్రకాష్ (కౌటిల్య) గొప్పగా బ్రతకాలని కలలు కని దుబాయ్ వెళ్లి బాగా డబ్బు సంపాదించాలనే ప్రయత్నాల్లో ఉంటాడు. అక్కడ సమస్యల వలయంలో చిక్కుకుని ఎన్నో ప్రయత్నాలు కష్టాల తర్వాత పూర్తిగా మారిపోయి, ఇండియాకి తిరిగి వస్తాడు. మరోపక్క మధు (యాషిక) విజయ్ అనే అబ్బాయి చేతిలో మోసపోయి కొన్ని కారణాల చేత, కొన్ని రోజుల పాటు ప్రకాష్ ఇంట్లో ఉండాల్సి వస్తోంది. ప్రకాష్ స్వదేశానికి తిరిగి వచ్చాక జీవితంలో ఎదగడానికి ఏమి చేశాడు ? అనేదే సినిమా కథ.
మూలాలు
వర్గం:2021 తెలుగు సినిమాలు
పెరియపట్నం శాసనసభ నియోజకవర్గం
పెరియపట్నం శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మైసూరు జిల్లా, మైసూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
యారాడ సముద్రతీరం
యారాడ సముద్రతీరం విశాఖపట్నం సమీపంలోని యారాడ వద్ద ఉన్న ఒక పర్యాటక ప్రదేశం. నగరం నుంచి సుమారు 15 కిలోమీటర్ల దూరంలో ఉన్న ఈ తీరం డాల్ఫిన్ నోస్ కొండలకు సమీపంలో ఉంది. ఈ తీరానికి మూడు వైపులా కొండలు, నాలుగో వైపు బంగాళాఖాతం ఉన్నాయి. ఇక్కడ సౌకర్యాలు కల్పించడానికి ఆంధ్రప్రదేశ్ పర్యాటక శాఖ చర్యలు తీసుకుంటోంది. ఇక్కడ అరటి తోటలు, కొబ్బరి చెట్లు ఎక్కువగా ఉంటాయి. ఇక్కడ కొన్ని సినిమాలు కూడా చిత్రీకరణ జరుపుకున్నాయి. ఇది గంగవరం పోర్టు కు దగ్గరగా ఉండటంతో కొన్ని పారిశ్రామిక వ్యర్థాలు కలవడం వలన నీరు కొంత కలుషితమవుతోంది.
చేరుకోవడం
ఈ బీచ్‌కు చేరుకోవాలంటే రోడ్డు మార్గంలో పోర్టు ఫ్లైఓవర్‌పైనుంచి సింధియా చేరుకొని వెళ్లాల్సివుంటుంది. ఇంకా బోట్‌పై ఫిషింగ్‌ హార్బర్‌ నుంచి హార్బర్‌ చానల్‌ను చేరుకొని, సాగరమాత దేవాలయం మీదుగా యారాడ చేరుకోవచ్చు. అయితే అన్ని సమయాల్లో వెళ్లే వీలుండదు. రోడ్డుమార్గం ఎక్కువ ఏటవాలుగా ఉండటం వల్ల యారాడకు కొద్ది బస్సులు మాత్రమే అందుబాటులో ఉంటాయి.
శాస్త్ర పరిశోధన
ఈ తీరంలో పేరుకున్న అవక్షేపాల గురించి 2009 నుంచి 2010 మధ్యలో కొన్ని పరిశోధనలు జరిగాయి.
మూలాలు
వర్గం:విశాఖపట్నం జిల్లా పర్యాటక ప్రదేశాలు
కేలాంగ్
కేలాంగ్ హిమాచల్ ప్రదేశ్ లోని పట్టణం, లాహౌల్ స్పితి జిల్లా ముఖ్య పట్టణం. ఇది మనాలి-లేహ్ హైవే పై సముద్రమట్టం నుండి 3098 మీటర్ల ఎత్తున ఉంది. మనాలికి ఉత్తరాన రోహ్‌తాంగ్ సొరంగం గుండా వెళ్తే 71 కి.మీ. దూరంలోను, భారత-టిబెట్ సరిహద్దు నుండి 125 కి.మీ. దూరం లోనూ ఉంది.
దర్శనీయ స్థలాలు, పండుగలు
టిబెటన్ బౌద్ధమత ద్రుక్పా శాఖకు చెందిన అతిపెద్ద, అతి ముఖ్యమైన మఠం, కర్దాంగ్ మఠం కీలాంగ్‌లో ఉంది. ఇది కీలాంగ్ నుండి భాగా నదికి అవతలి గట్టున ఉంది.
ఇక్కడ ఏటా జూలైలో లాహాల్ ఉత్సవం జరుగుతుంది. ఈ సందర్భంగా పెద్ద మార్కెట్, అనేక సాంస్కృతిక కార్యక్రమాలతో జరుగుతాయి.
పర్యాటకం
సర్క్యూట్ హౌస్, పబ్లిక్ వర్క్స్ డిపార్ట్మెంట్ (పిడబ్ల్యుడి) రెస్ట్ హౌస్, సైనిక విశ్రాంతి గృహం, టూరిస్ట్ బంగ్లా, అనేక చిన్న హోటళ్ళతో సహా అనేక పర్యాటక సౌకర్యాలు పట్టణంలో ఉన్నాయి.
రవాణా
మనాలి నుండి ఎన్‌హెచ్ 21 లో భాగమైన మనాలి-లే హైవే ద్వారా కేలాంగ్‌ చేరుకోవచ్చు. ఇది మనాలి నుండి ఉత్తరాన 71 కి.మీ. దూరంలో ఉంది. రోహ్తాంగ్ కనుమ వద్ద భారీ హిమపాతం కారణంగా అక్టోబరు చివరి నుండి మే మధ్య వరకు ఈ దారిని మూసేస్తారు. 2019-20 వరకు ఇలాగే జరిగింది. అయితే, 2020 అక్టోబరులో అటల్ సొరంగాన్ని తెరిచిన తరువాత, దాదాపు సంవత్సరం పొడుగునా కేలాంగ్ వెళ్ళే వీలు కలిగింది. మే, జూన్ నెలల్లో చాలా మంది పర్యాటకులు రోహ్తాంగ్ కనుమను సందర్శిస్తారు. మనాలి నుండి వేసవి కాలంలో బస్సులు కూడా తిరుగుతాయి.
నీనా ప్రసాద్
నీనా ప్రసాద్, కేరళకు చెందిన నృత్య కళాకారిణి, నాట్య గురువు. మోహినియాట్టం లో ప్రావీణ్యం సంపాదించింది. తిరువనంతపురం లో భర్తంజలి అకాడమీ ఆఫ్ ఇండియన్ డ్యాన్సెస్, చెన్నై సౌగండిక సెంటర్ ఫర్ మోహిన్యాట్టం సంస్థలను స్థాపించింది.
జననం, విద్య
నీనా ప్రసాద్ కేరళలోని త్రివేండ్రంలో జన్మించింది. భరతనాట్యం, కూచిపూడి, మోహినియాట్టం,కథాకళి లో ప్రావీణ్యం సాధించింది. ఆంగ్ల సాహిత్యంలో ఎంఏ చేసిన తరువాత, కలకత్తా లోని రవీంద్రభారతి విశ్వవిద్యాలయం నుండి "దక్షిణ భారతదేశ శాస్త్రీయ నృత్యాలలో లాస్య, తాండవ భావనలు-ఎ డిటైల్డ్ స్టడీ" అనే అంశంపై పిహెచ్‌డి పట్టా పొందింది. రీసెర్చ్ సెంటర్ ఫర్ క్రాస్ కల్చరల్ మ్యూజిక్ అండ్ డ్యాన్స్ పెర్ఫార్మెన్స్, యూనివర్శిటీ ఆఫ్ సర్రే నుండి పోస్ట్ డాక్టరల్ రీసెర్చ్ ఫెలోషిప్ కూడా లభించింది.
మూలాలు
వర్గం:జీవిస్తున్న ప్రజలు వర్గం:కేరళ మహిళలు వర్గం:కూచిపూడి నృత్య కళాకారులు వర్గం:భరతనాట్య కళాకారులు వర్గం:కథాకళి నృత్య కళాకారులు
ఫాల్గుణ బహుళ చవితి
ఫాల్గుణ బహుళ చవితి అనగా ఫాల్గుణమాసములో కృష్ణ పక్షము నందు చవితి తిథి కలిగిన 19వ రోజు.
బయటి లింకులు
వర్గం:ఫాల్గుణమాసము
ప్రతాపగిరి కోట
ప్రతాపగిరి కోట, తెలంగాణ రాష్ట్రం, జయశంకర్ భూపాలపల్లి జిల్లా, మహాదేవపూర్ మండలం, ప్రతాపగిరి గ్రామంలో ఉంది. కాకతీయులు ఈ కోటని నిర్మించారు.
చరిత్ర
ఈ కోటని ముచ్చనాయనిం 1000 సంవత్సరాల క్రితం నిర్మించినట్లు కోటలో ఉన్న శాసనాలు బట్టి తెలుస్తోంది.
మరిన్ని విశేషాలు
ఈ కోటని కాకతీయులు తమ రాజ్య సంరక్షణ కోసం గోదావరి నది తీరం ఒడ్డున నిర్మించారు ఈ కోట చుట్టూ 12 అడుగుల ఎత్తులో ప్రహరీ గోడను ఎత్తైన బండరాళ్లతో నిర్మించారు. ఈ కోటను ప్రతాగిరి గుట్టపై నాలుగు ప్రాకారాలతో, కోటపై సైనికులు నడవడానికి డగ్గు సున్నం, కంకర్లతో నిర్మించిన దారులున్నాయి. ఈ కోటలో సొరంగ్గ మార్గాలు కూడా ఉన్నాయి. ఈ కోటలో ఉన్న గోడలపై తెలుగు భాషలో చెక్కిన తొమ్మిది వరుసల్లో శాసనాలు చెక్కి ఉన్నాయి.
దారి
ఈ కోటను మంథని పట్టణం నుండి మహదేవపూర్‌లు దాటి కాటారం అటవీ ప్రాంతం మీదుగా 35 కి.మీ. ప్రయాణిస్తే ఈ ప్రాంతాన్ని కోరుకోవచ్చు.
మూలాలు
వర్గం:తెలంగాణ కోటలు వర్గం:తెలంగాణ పర్యాటక ప్రదేశాలు
జనాభా గణన
సెన్సస్ అనే పదం లాటిన్ మూలానికి చెందింది. రోమన్ రిపబ్లిక్ సమయంలో, జనాభా గణన అనేది సైనికసేవకు సరిపోయే వయోజన పురుషులందరినీ గుర్తించి తయారు చేసే జాబితాగా పరిగణించారు. అంతర్జాతీయ పోలికలకు అనుగుణంగా ఆధునిక జనాభా గణన చాలా అవసరం. ఏ విధమైన గణాంకాలకైనా జనాభా గణనలు నందు ఎంత మంది వ్యక్తులున్నారో మాత్రమే కాకుండా, జనాభా గణనలో అనేక లక్షణాలపై సమాచారం సేకరిస్తారు. జనాభా గణనలు సాధారణంగా జాతీయ జనాభా డేటాను సేకరించే ఏకైక పద్ధతిగా ప్రారంభమయ్యాయి. ఇప్పుడు వివిధ సర్వేలు పెద్ద వ్యవస్థలో భాగంగా ఉన్నాయి. జనాభా అంచనాలు, భౌగోళిక పరంగా జనాభా వివరాలు లేదా వ్యవసాయ జనాభాతో సహా జనాభా లెక్కలు ముఖ్యమైన విధిగా మిగిలిపోయినప్పటికి, లక్షణాల కలయికల గురించి గణాంకాలను రూపొందిస్తారు. ఉదా:వివిధ ప్రాంతాలలో వయస్సు,లింగం ఆధారంగా విద్య, వృత్తి, ఆదాయం లాంటి వివరాలు భాగంగా ఉంటాయి.ప్రస్తుత పరిపాలనా సమాచార సేకరణ వ్యవస్థలు అదే స్థాయి వివరాలతో గణనకు ఇతర విధానాలను అనుమతిస్తాయి.అయితే గోప్యత, పక్షపాత అంచనాల సంభావ్యత గురించి తగిన జాగ్రత్తలు పాటించబడతాయి.
నివాస నిర్వచనాలు
thumb|250x250px| 2020 నాటికి దేశాల ఇటీవలి జనాభా లెక్కలను చూపుతున్న ప్రపంచ పటం వ్యక్తులు జనాభా గణాంకాలను సాధారణంగా గృహాలలోనే లెక్కిస్తారు. సాధారణంగా గృహ నిర్మాణాలు, గృహాల గురించి సమాచారం సేకరించబడుతుంది. ఈ కారణంగా అంతర్జాతీయ పత్రాలు జనాభా, గృహ గణనలను సూచిస్తాయి. సాధారణంగా జనాభా గణన ప్రతిస్పందన ఒక ఇంటి ద్వారా చేయబడుతుంది. అక్కడ నివసించే వ్యక్తుల వివరాలను సూచిస్తుంది. జనాభా గణనలలో ముఖ్యమైన అంశం ఏమిటంటే, ఏ వ్యక్తులను లెక్కించవచ్చు, ఏది లెక్కించబడదు అనేదానిపై స్థూలంగా మూడు నిర్వచనాలను ఉన్నాయి. అవి: వాస్తవ నివాసం; చట్ట ప్రకార నివాసం; శాశ్వత నివాసం. బహుళ లేదా తాత్కాలిక చిరునామాలను కలిగి ఉన్న వ్యక్తులను పరిగణనలోకి తీసుకోవడంలో ఇది ముఖ్యమైంది. ప్రతి వ్యక్తి ఒకే చోట నివసించినట్లు ప్రత్యేకంగా గుర్తించబడాలి; కానీ జనాభా గణన రోజున వారు ఉండే ప్రదేశం, వారి <i id="mwQA">వాస్తవ</i> నివాసం, వాటిని లెక్కించడానికి ఉత్తమమైన ప్రదేశం కాకపోవచ్చు. ఒక వ్యక్తి సేవలను ఉపయోగించే చోట మరింత ఉపయోగకరంగా ఉండవచ్చు. దానిని వారి సాధారణ నివాసంగా పరిగణిస్తారు. ఒక వ్యక్తి "శాశ్వత" చిరునామాలో నమోదు చేస్తారు. ఇది విద్యార్థులకు లేదా దీర్ఘకాలిక వలసదారులకు కుటుంబ నివాసంగా పరగణిస్తారు.
ఒక దేశానికి వచ్చే సందర్శకులను జనాభా గణనలో చేర్చాలా వద్దా అని నిర్ణయించడానికి నివాసానికి ఖచ్చితమైన నిర్వచనం అవసరం. విద్యార్ధులు అనేక సంవత్సరాల పాటు విద్య కోసం విదేశాలకు వెళుతుంటారు. వారి విషయంలో ఇది మరింత ముఖ్యమైంది. జనాభా గణనలో కొత్తగా పుట్టిన పిల్లలు, శరణార్థులు, సెలవులకు దూరంగా వెళ్లిన ప్రజలు, జనాభా లెక్కల రోజున ఇంటికి వెళ్లే ప్రజలు, స్థిర చిరునామా లేని వ్యక్తులు సమస్యలను కలిగించే సమూహాలలో ఉన్నారు.
దేశంలోని మరొక ప్రాంతంలో పని చేస్తున్నందున లేదా సెలవుకాలంలో గడపటానికి విశ్రాంతి గృహాలు ఉండే సందర్బాలలో, రెండు లేదా ఎక్కువ గృహాలు ఉన్న వ్యక్తులు నిర్దిష్ట చిరునామాలు పరిష్కరించడం కష్టంగా ఉంటుంది. ఇది కొన్నిసార్లు రెట్టింపు లెక్కలుగా, ఇళ్ళు ఖాళీగా ఉన్నట్లు పొరపాటుగా నమోదు చేయటానికి కారణమవుతుంది. మరొక సమస్య ఏమిటంటే, వ్యక్తులు వేర్వేరు సమయాల్లో వేరే చిరునామాను ఉపయోగిస్తారు. ఉదా: విద్యార్థులు తమ విద్యాభ్యాస స్థలంలో నివసిస్తారు. అయితే సెలవుల్లో వారి స్వంత కుటుంబ ఇంటికి తిరిగి రావడం లేదా రెండు కుటుంబ గృహాలను కలిగి ఉన్న తల్లిదండ్రులు, విడిపోయిన పిల్లలు ఇలాంటి సందర్బాలలో క్రమబద్ధమైన ప్రత్యామ్నాయం లేనందున, జనాభా గణన ఎల్లప్పుడూ ప్రజలు ఎక్కడ నివసిస్తున్నారో కనుగొనడంపై ఆధారపడి ఉంటుంది. ప్రజలను కనుగొనడానికి ఉపయోగించే ఏదైనా జాబితా మొదటి స్థానంలో జనాభా గణన కార్యకలాపాల నుండి తీసుకోబడుతుంది. యు.ఎన్ మార్గదర్శకాలు అటువంటి సంక్లిష్ట గృహాలను లెక్కించడానికి సిఫార్సులను అందించింది.
వ్యవసాయ గణనలో, వ్యవసాయ ఆస్థివిభాగాల సమాచారం సేకరిస్తారు. వ్యవసాయ ఆస్థిభాగాలు అనేది ఒకే నిర్వహణలో వ్యవసాయ ఉత్పత్తి ఆర్థిక విభాగం. ఇది మొత్తం పశువులను కలిగి ఉంటుంది. మొత్తం భూమిని పూర్తిగా లేదా పాక్షికంగా వ్యవసాయ ఉత్పత్తి ప్రయోజనాల కోసం, చట్టపరమైన టైటిల్ రూపం లేదా పరిమాణంతో సంబంధం లేకుండా ఉపయోగిస్తారు. ఒకే నిర్వహణ అనేది ఒక వ్యక్తి లేదా కుటుంబం ద్వారా, ఇద్దరు లేదా అంతకంటే ఎక్కువ మంది వ్యక్తులు లేదా గృహాలు సంయుక్తంగా, ఒక వంశం లేదా తెగ లేదా సంస్థ, సహకార సంఘాలు లేదా ప్రభుత్వ ఏజెన్సీ వంటి వాటిని న్యాయపరమైన వ్యక్తి ద్వారా నిర్వహించబడవచ్చు. హోల్డింగ్ భూమి ఒకటి లేదా అంతకంటే ఎక్కువ వేర్వేరు ప్రాంతాలలో లేదా ఒకటి లేదా అంతకంటే ఎక్కువ ప్రాదేశిక లేదా పరిపాలనా విభాగాలలో ఉన్న ఒకటి లేదా అంతకంటే ఎక్కువ కలిగి ఉండవచ్చు.
గణన వ్యూహాలు
thumb| [[జింబాబ్వే|గ్రామీణ జింబాబ్వేలో మొబైల్ ఫోన్ ఆధారిత ప్రశ్నాపత్రాన్ని ఉపయోగించి ఎన్యూమరేటర్ సర్వే నిర్వహిస్తున్న దృశ్య చిత్రం.|250x250px]] ఆధునిక విధానాలు ఓవర్‌కౌంట్, అండర్‌కౌంట్ సమస్యలను పరిగణనలోకి తీసుకుంటాయి. ఇతర అధికారిక డేటా వనరులతో జనాభా గణనల సమన్వయాన్ని పరిగణనలోకి తీసుకుంటాయి. ఇది కొలమానానికి వాస్తవిక విధానాన్ని ప్రతిబింబిస్తుంది. నివాసం ఏదైనా నిర్వచనం ప్రకారం జనాభా నిజమైన విలువ ఉందని అంగీకరిస్తుంది. అయితే దీనిని పూర్తి ఖచ్చితత్వంతో కొలవలేం. జనాభా గణన ప్రక్రియలో ముఖ్యమైన అంశం సమాచార నాణ్యతను మూల్యాంకనం చేయడం.
చాలా దేశాలు ముడి జనాభా లెక్కలను సర్దుబాటు చేయడానికి అనంతర గణన సర్వేను ఉపయోగిస్తాయి. ఇది జంతు జనాభా కోసం క్యాప్చర్-రీక్యాప్చర్ అంచనాకు ఇదే పద్ధతిలో పనిచేస్తుంది. జనాభా గణన నిపుణులలో ఈ పద్ధతిని డ్యూయల్ సిస్టమ్ ఎన్యుమరేషన్ (డి.ఎస్.ఇ) అంటారు. జనాభా లెక్కల రోజు నాటికి ఇంటి వివరాలను నమోదు చేసే ఇంటర్వ్యూల ద్వారా కుటుంబాల నమూనాను సందర్శిస్తారు. ఈ డేటా సేకరణ తర్వాత జనాభా గణన రికార్డులకు సరిపోలుతుంది. ఒక గణనలో చేర్చబడిన వ్యక్తుల సంఖ్యను పరిగణనలోకి తీసుకోవడం ద్వారా తప్పిపోయిన వ్యక్తుల సంఖ్యను అంచనా వేయవచ్చు. ఇది వివిధ జనాభా సమూహాల మధ్య మారుతూ, ప్రతిస్పందన లేని గణనకు సర్దుబాటులను అనుమతిస్తుంది.
పురాతన గ్రీసు
పురాతన గ్రీకు నగర రాష్ట్రాలు జనాభా గణనలను నిర్వహిస్తున్నట్లు అనేక ఖాతాలు ఉన్నాయి.
భారతదేశం
భారతదేశంలో నమోదు చేయబడిన పురాతన జనాభా గణన కౌటిల్య లేదా చాణక్యుడు అశోకుని నాయకత్వంలో చక్రవర్తి చంద్రగుప్త మౌర్య పాలనలో దాదాపు సా.శ.పూ.330లో జరిగినట్లు భావిస్తున్నారు.
వెలుపలి లంకెలు
వర్గం:జనాభా వర్గం:జనాభా గణాంకాలు వర్గం:గణాంక శాస్త్రము వర్గం:భారత ప్రభుత్వం
మైసూరు సంస్కృతి
కుడి|thumb|200x200px|క్రాఫోర్డ్ హాల్, మైసూరు విశ్వవిద్యాలయం ప్రధాన కార్యాలయం. మైసూరు కర్ణాటక రాష్ట్రంలోని నగరం. దీన్ని కర్ణాటక సాంస్కృతిక రాజధానిగా వ్యవహరిస్తారు. శతాబ్దాల పాటు మైసూరు రాజ్యాన్ని పరిపాలించిన ఉడయార్లకు ఇది రాజధాని. వుడయార్లు కళలకు, సంగీతానికి గొప్ప పోషకులు. వీరు మైసూరును సాంస్కృతిక కేంద్రంగా మలచడంలో గొప్ప కృషి చేశారు. మైసూరు మ్యూజియంలు, ఆర్ట్ గ్యాలరీలకు, దసరా సమయంలో సాగే పండుగలు, ఉత్సవాలకు సుప్రసిద్ధం, ఇవి ప్రపంచవ్యాప్తంగా పర్యాటకుల్ని ఆకర్షిస్తాయి. మైసూరు దోసె, మైసూర్ పాక్ వంటి వంటకాల పేరు నగరం పేరుమీదుగా వచ్చింది. ప్రముఖ చీరలైన మైసూరు సిల్క్ చీరలకు ఇక్కడ నుంచే ఆవిర్భవించాయి. మైసూరు చిత్రకళ అన్న ఓ ప్రత్యేక చిత్రకళా విభాగానికి కేంద్రంగా నిలిచింది.
Notes
వర్గం:కర్ణాటక
రాయలసీమ లవ్ స్టోరీ
రాయలసీమ లవ్ స్టోరీ 2019లో విడుదలైన తెలుగు సినిమా. ఎ1 ఎంట‌ర్‌టైన్‌మెంట్స్ బ్యానర్‌పై పంచలింగాల బ్రదర్స్ నిర్మించిన ఈ సినిమాకు రామ్ రణధీర్‌ దర్శకత్వం వహించాడు. వెంకట్, పావని, హృశాలి, గెటప్ శ్రీను, భద్రం ప్రధాన పాత్రల్లో నటించిన ఈ సినిమాను సెప్టెంబరు 27న విడుదల చేశారు.
బయటి లింకులు
వర్గం:2019 తెలుగు సినిమాలు వర్గం:2019 సినిమాలు వర్గం:తెలుగు సినిమా
ఫాల్గుణ బహుళ పంచమి
thumb ఫాల్గుణ బహుళ పంచమి అనగా ఫాల్గుణమాసములో కృష్ణ పక్షము నందు పంచమి తిథి కలిగిన 20వ రోజు.
మూలాలు
వర్గం:ఫాల్గుణమాసము
కాఫీ బార్
కాఫీ బార్ బ్లూ ఫాక్స్ సినిమా బ్యానర్‌పై గీతాకృష్ణ స్వీయ దర్శకత్వంలో నిర్మించిన థ్రిల్లర్ చిత్రం. ఇది 2011, ఏప్రిల్ 29న విడుదలయ్యింది,,
పాటలు
గీతాకృష్ణ స్వరకల్పన చేసిన ఈ సినిమా పాటలను ప్రసన్న, మల్లికార్జున్, ఉష, బిక్నిక్, బాలాజి, రజని, మానసి తదితరులు ఆలపించారు.
బయటిలింకులు
వర్గం:సుమన్ నటించిన చిత్రాలు
శ్రీ సింహా
శ్రీ‌ సింహా కోడూరి తెలుగు సినిమా నటుడు. ఆయన 2007లో యమదొంగ చిత్రంలో బాలనటుడిగా చిత్రసీమలోకి అడుగుపెట్టాడు. శ్రీ సింహ 2019లో వచ్చిన మత్తు వదలరా సినిమా ద్వారా క‌థానాయ‌కుడిగా ప‌రిచ‌య‌మ‌య్యాడు.
జననం
శ్రీ‌ సింహా కోడూరి 1996, ఫిబ్రవరి 23న హైదరాబాదులో జన్మించాడు. ఆయన తండ్రి ఎం.ఎం.కీరవాణి సంగీత దర్శకుడు, తల్లి శ్రీవల్లి. సింహకు సినీ గాయకుడు కాల భైరవ సోదరుడు.
సినీ ప్రస్థానం
శ్రీ సింహ 2007లో ఎస్.ఎస్.రాజమౌళి దర్శకత్వంలో, జూ. ఎన్టీయార్ హీరోగా వచ్చిన యమదొంగ చిత్రం ద్వారా బాలనటుడిగా సినీరంగంలోకి వచ్చాడు. సునీల్ హీరోగా వచ్చిన మర్యాద రామన్న సినిమాలో బాలనటుడిగా నటించాడు. 2012లో ఎస్.ఎస్.రాజమౌళి దర్శకత్వంలో వహించిన ఈగ సినిమాలో సమంత మిత్రుడిగా నటించాడు. 2018లో సుకుమార్ దర్శకత్వం వహించిన రంగస్థలం (సినిమా) చిత్రానికి అసిస్టెంట్ డైరెక్టర్ గా పనిచేశాడు.
మైత్రి మూవీ మేకర్స్ పతాకంపై చిరంజీవి (చెర్రీ), హేమలత నిర్మాణ సారథ్యంలో 2019లో రితేష్ రానా దర్శకత్వం వహించిన మత్తు వదలరా చిత్రం ద్వారా క‌థానాయ‌కుడిగా పరిచయమయ్యాడు. 2021, మార్చి 27న మణికాంత్‌ దర్శకత్వం వహించిన శ్రీసింహా హీరోగా నటించిన ‘తెల్లవారితే గురువారం’ చిత్రం విడులైంది.
సింహ మూడవ చిత్రం డి. సురేష్‌బాబు సమర్పణలో మధుర ఎంటర్‌టైన్‌మెంట్‌, బిగ్‌బెన్‌ సినిమాస్‌ పతాకాలపై మధుర శ్రీధర్‌రెడ్డి, యష్‌ రంగినేని నిర్మాతలుగా ప్రణీత్‌ బ్రమాండపల్లి దర్శకత్వం వహించే ‘క్రైమ్‌ కామెడీ జోనర్‌' చిత్రం ‘భాగ్ సాలే’లో నటిస్తున్నాడు.
చందవరం బౌద్ధక్షేత్రం
చందవరం గ్రామంలో ఉన్న బౌద్ధక్షేత్రం అతి పురాతన బౌద్ధక్షేత్రాలలో ఒకటి. ఇది ప్రకాశం జిల్లాలో దొనకొండకు ఈశాన్యంలో 10కి.మీ దూరంలో గుండ్లకమ్మ నదీతీరంలో ఉంది. 1967 లో పురాతత్వ పరిశోధన శాఖ ఉద్యోగి వేలూరి వేంకట కృష్ణ శాస్త్రి పరిశోధన చేసి బౌద్ధక్షేత్రంగా నిర్ణయించాడు. 1972-77 కాలంలో త్రవ్వకాలు జరిపి మహాస్తూపం, 15 సాధారణ స్తూపాలు, 100 చిన్న స్తూపాలు వెలికితీశారు. ఇది శాతవాహనుల పాలనలో క్రీ.పూ 2వ శతాబ్దం - సా.శ. 2 వ శతాబ్ద కాలంలో నిర్మించబడింది.
చరిత్ర
త్రవ్వకాలలో లభించిన శాతవాహన నాణాలు ఆధారంగా, సా.శ.1-2 శతాబ్దాలకే ప్రఖ్యాతి పొందినదని తెలుస్తుంది. ఒక చిన్న కుండలో లభించిన 1600 నాణేలకు ఒకవైపు గుర్రం, రెండవవైపు శూన్యంగా ఉంది. ఇవి క్రీ.పూ 2-3 శతాబ్దాలవని అంచనా. సా.శ. 7వ శతాబ్దిలో హ్యూన్సాంగ్ అనే చీనా యాత్రీకుడు వర్ణించిన చుళియే ప్రాంతలోని స్తూపం ఇదేనని అభిప్రాయబడుతున్నారు. అప్పుడు రేనాటి చోళులపరిపాలనలో వున్నందున చుళియే అని వ్యవహరించారు.
ఇది అంధ్రప్రదేశ్‌లో నిర్మించబడిన మొదటి బౌద్ధారామంగా విశ్వసించబడింది. ఇక్కడ బౌద్ధమత సంబంధిత కార్యక్రమాలు చురుకుగా సాగేవి. చందవరం బౌద్ధారామం వారణాశి నుండి కంచి వెళ్ళే బౌద్ధసన్యాసులకు విశ్రాంతి ప్రదేశంగా ఉపయోగించబడింది.
ప్రయాణ సౌకర్యాలు
గుంటూరు - అనంతపురం జాతీయ రహదారి NH544D లో వెల్లంపల్లి ఊరు దగ్గరలో ఈ ప్రదేశం ఉంది. దగ్గరి రైల్వేస్టేషన్ దొనకొండ లో, దగ్గరి విమానాశ్రయాలు కర్నూలు, విజయవాడలో ఉన్నాయి. కురిచేడు నుండి త్రిపురాంతకం పోవు ప్రైవేట్ బస్సులో ఈ ప్రదేశం చేరుకోవచ్చు. ఒంగోలు నుండి దొనకొండ మీదుగా చందవరం చేరుకొని అక్కడినుండి ఆటోల ద్వారా కూడా ఈ ప్రదేశం చేరవచ్చు.
నిర్మాణం
చందవరం బౌద్ధస్తూపాన్ని శాతవాహన రాజుల పాలనాకాలంలో నిర్మించారు. కొండశిఖరం మీద ఉన్న ఎత్తైన వేదికమీద రెండస్తులుగా స్తూపం నిర్మించబడింది. మహాస్తూపనిర్మాణం హీనయాన బౌద్ధులచేత నిర్మించబడిందని భావించబడుతుంది. మహాస్తూపం 148 అడుగుల వ్యాసార్ధం కలిగివుంది. దీనిని చేరటానికి చక్కని మెట్లవరస నిర్మించబడింది. స్తూప వేదికకు నలు దిక్కులా ఆయకస్తంభాలు నిలబెట్టడానికి నిర్మించిన ఆయక వేదికలున్నాయి. వేదిక పైన అర్ధగోళాకారపు గుమ్మటము, దానిపైన హార్మిక ఉంది. హార్మికపైన నిలబెట్టిన ఛత్రం శిథిలమైంది. గుమ్మటము చుట్టుకొలత 120 అడుగులు ఎత్తు 30 అడుగులు. మహాస్తూపంలో మాహాచైత్య 1.6 మీ ఎత్తు, 60 సెమీ వెడల్పు ఉంటుంది. మహాస్తూపం తక్షిలా (పాకిస్థాన్) లోని ధర్మరాజికా స్తూపాన్ని పోలి ఉంటుంది.
మహాస్తూపం శిలాఫలకాలు సున్నపురాయితో చేయబడింది. మేథి (Drum) విభాగంలో శిలాఫలకాలపై రెక్కలుగల జంతువులు, సింహాలు, పూర్ణకుంభాలు, అగ్ని స్తంభాకృతిలోనున్న బుద్ధునికి ఇరువైపుల నిల్చి ఆరాధిస్తున్న దంపతుల శిల్పాలున్నాయి. గుమ్మటానికి చుట్టూ అతికించిన 10 అడుగుల ఎత్తు, మూడు అడుగుల వెడల్పుస గల శిల్ప పటాలు 30 కి పైగా లభించాయి. ఈ ఫలకాలమీద బుద్ధుని జ్ఞానోదయం, ధర్మచక్రప్రవర్తన, మహాపరినిర్వాణ ఘట్టాలను సూచించే బోధివృక్షం, ధర్మచక్రం, స్తూపాకృతులున్నయి. వేదికపైన శిల్పపటాలను దర్శిస్తూ బౌద్ధమతస్థులు ప్రదక్షిణం చేసేవారు. ఈ స్తూపానికి రెండు అంతస్తులలో (వేదిక, అండం) ప్రదక్షిణపథాలున్నాయి.
తస్కరణ
thumb|బుద్ధుని ఆరాధకులు శిలాఫలకం (తస్కరింపబడి, తిరిగి పొందబడినది) 1980 లో ప్రదర్శనశాలని నిర్మించి దానిలో ధర్మ చక్రాలు, స్తూప, బోధి చెట్టు శిలాఫలకాలు, జాతక కథల చిత్రాలతో కూడిన ఫలకాలు ప్రదర్శనకు పెట్టారు. 2001లో మూడు స్తంభాలు 9 అడుగుల పొడవైన బుద్ధుని శిల్పం అపహరణకు గురైంది. 2001 మార్చిలో అలంకరణ స్తంభాలు, తామర పతకం అపహరణకు గురైంది. 2002 అక్టోబరులో బోధిచెట్టు, చైత్ర చెక్కబడిన 9 అడుగుల ఫలకాలు సిమెంటు వేదిక నుండి త్రవ్వి తీయబడి మ్యూజియం నుండి తస్కరించబడ్డాయి. ఆ తరువాత ప్రదర్శన వస్తువులను చందవరం గ్రామంలోని పంచాయితీ కార్యాలయంలో భద్రం చేశారు.
16 సంవత్సరాల తర్వాత ఆస్ట్రేలియా దేశంలోని ప్రదర్శనశాల కొన్న శిలాఫలకం చందవరం నుండి దొంగిలించినది అని తేలడంతో దానిని తిరిగి పంపింది. అయితే ఆంధ్రప్రదేశ్ పురాతత్వ శాఖ దానిని ఆధారం చేసుకొని దొంగిలించినవారి నుండి ఇతర అపహరణ వస్తువులు సేకరించలేదు. .
మూలాల జాబితా
వర్గం:బౌద్ధ పవిత్ర ప్రదేశాలు వర్గం:భారతదేశం బౌద్ధ మఠాలు వర్గం:బౌద్ధ పుణ్యక్షేత్రాలు వర్గం:ఆంధ్రప్రదేశ్ బౌద్ధ స్థలాలు వర్గం:ప్రకాశం జిల్లా పర్యాటక ప్రదేశాలు
జంపన
"జంపన" అనే గ్రామం ఉంది. "జంపన" కొంతమంది ఇంటి పేరు కూడాను
రోమన్ సామ్రాజ్యం
రోమన్ సామ్రాజ్యం క్రీ.పూ. 47 - సా.శ. 443 మధ్య యూరప్ లోని రోమ్ నగర కేంద్రంగా భాసిల్లిన ఒక గొప్ప సామ్రాజ్యము. అటుపిమ్మట ఇస్తాంబుల్ (కాన్ స్టాన్ టి నోపుల్) రాజధానిగా కొనసాగిన తూర్పు రోమన్ సామ్రాజ్యం (దీనినే బైజంటైన్ సామ్రాజ్యం అంటారు) 1453 లో ముస్లిం లతో జరిగిన యుద్ధాల్లో ఓడి పోయి వశమయింది. ఫురట్ నదికి తూర్పున విస్తరించిన ఫార్సీ సామ్రాజ్యం వీరికి బద్ధ విరోధి. పూర్తి దక్షిణ యూరోప్ నే కాక ఉత్తరాఫ్రికాను కూడా తన ఆధీనంలో ఉంచుకున్న రోమన్ సామ్రాజ్యం ఈనాటికీ యూరోప్ అభివృద్ధిపై, ఆలోచనా విధానంపై చెరగని ముద్ర వేస్తూందనడంలో సందేహం లేదు.
ఈ సామ్రాజ్యంలో అనేక ప్రాంతాలలో లాటిన్, కొన్ని చోట్ల గ్రీక్ భాషల్ని మాట్లాడేవారు. ఈ సామ్రాజ్య పరిపాలకులు సా.శ. 130 సంవత్సరంలో అధికార మతంగా క్రైస్తవాన్ని స్వీకరించి, ప్రకటించారు.
పరిపాలనా విధానం
సైన్య భుజబలంతో తమ సామ్రాజ్యాన్ని విస్తరించిన రోమన్ చక్రవర్తులు ఆ కాలంలో సాధించిన సాంకేతిక ప్రగతికి వారు కట్టించిన నగరాలు, కట్టడాలు, రహదారులు సాక్ష్యంగా నిలిచాయి. పరిపాలనా సౌలభ్యం కోసం తమ మహా సామ్రాజ్యాన్ని ప్రాంతీయంగా విభజించి, సామంత ప్రతినిధులకు సైన్య, వ్యవహారాధికారాలు కల్పించారు. ప్రాంతాలకూ, రోమ్ నగరానికీ మధ్య తరచూ ఉత్త్రరాల బట్వాడా సౌకర్యాన్ని కూడా ఏర్పరిచారు. ఈ విధంగా ఈ నాటికీ నిలిచియున్న అనేక పరిపాలనా యంత్రాంగ పద్ధతులను ప్రవేశపెట్టిన ఘనత రోమన్ సామ్రాజ్యానిదే.
బయటి లింకులు
వర్గం:ఇటాలియన్ ద్వీపకల్పం లోని పూర్వ దేశాలు  వర్గం:ఇటలీ వర్గం:ప్రపంచ చరిత్ర
విరాజ్‌పేట శాసనసభ నియోజకవర్గం
విరాజ్‌పేట శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం కొడగు జిల్లా, మైసూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
భవానీపూర్
భవానీపూర్ శక్తి పీఠం (బెంగాలీ: ভবানীপুর) బంగ్లాదేశ్‌ లోని బోగ్రా జిల్లాలో గల రాజ్‌షాహి డివిజన్ లోని షేర్పూర్ నుండి 28 కిలోమీటర్ల (17 మై) దూరంలో ఉన్న కరాటోయా చుట్టూ ఉన్న ఒక పవిత్ర హిందూ దేవాలయం. ఇది భారత ఉపఖండంలోని అష్టాదశ శక్తి పీఠాలలో ఒకటి.
పురాణాల కథ
పురాణాల ప్రకారం, సతీదేవిని, పార్వతి దేవి మొదటి అవతారంగా శివుని మొదటి భార్యగా చెబుతారు. ఆమె దక్ష రాజు, రాణి (బ్రహ్మ కుమార్తె)కి కుమార్తె. తన భర్తను తన తండ్రి అవమానించినందుకు తీవ్రంగా మనోవేదనకు గురైన ఆమె తన తండ్రి దక్షుడు చేసిన యజ్ఞ యాగం వద్ద ఆత్మాహుతి చేసుకుంది. ఆ యజ్ఞానికి దక్షుడు వారిద్దరినీ పిలవలేదు. తన భార్య మరణం గురించి విన్న తర్వాత శివుడు ఎంతగానో బాధపడ్డాడు, అతను సతీదేవి మృతదేహాన్ని తన భుజాలపై మోస్తూ తాండవం ("విధ్వంసక తపస్సు" లేదా విధ్వంసక నృత్యం) చేస్తూ ప్రపంచవ్యాప్తంగా తిరిగాడు. ఈ పరిస్థితితో కలత చెంది, శివుడిని సాధారణ స్థితికి తీసుకురావడానికి, విష్ణువు తన సుదర్శన చక్రాన్ని (అతని వేలి కొనపై ఉంచే ఆయుధం) ఉపయోగించాలని నిర్ణయించుకున్నాడు. అతను చక్రంతో సతీ శరీరాన్ని అనేక ముక్కలుగా చేసాడు, అపుడు ఆమె శరీర భాగాలు భూమిపై ఎక్కడ పడితే అక్కడ శివ దేవతలతో కూడిన దివ్యమైన పుణ్యక్షేత్రాలుగా శక్తి పీఠాలుగా వెలసిల్లాయి. భవానీపూర్ పుణ్యక్షేత్రంలోని శక్తిని "అపర్ణ" అని, "భైరవ" అని "వామన్" అని పిలుస్తారు. సతీదేవి ఎడమ పాదము ఈ ప్రదేశంలో పడిందని నమ్ముతారు.
ఇక్కడ శక్తి దేవిని అపర్ణగా, భైరవుడిని వామన్ గా పిలుస్తారు. సతీదేవి ఎడమ చీలమండ (ఆభరణం), ఎడమ ఛాతీ పక్కటెముకలు, కుడి కన్ను వంటివి ఈ భవానీపూర్ లోనే పడ్డాయని ప్రజలు నమ్ముతారు.
శక్తి పీఠం అయినందున, భవానీపూర్ హిందూ ధర్మం అనుచరులకు ఒక చారిత్రాత్మక తీర్థయాత్రగా విలసిల్లుతుంది. ఈ శక్తి-పీఠం ప్రాంగణంలో అనేక దేవాలయాలు ఉన్నాయి, వీటిని మత భేదాలతో సంబంధం లేకుండా దేశ విదేశాల నుండి యాత్రికులు వచ్చి సందర్శిస్తారు.
ప్రత్యేకత
పురాణాల ప్రకారం, ఒకప్పుడు శంఖం-కంకణాల వ్యాపారి అప్పటి భవానీపూర్ దేవాలయం సమీపంలోని దట్టమైన అడవిలో ఒంటరిగా చెరువు వైపు వెళుతుండగా, నాటోర్ రాజ్‌బారి కుమార్తె అతని వద్దకు వచ్చి, అతని దగ్గర ఒక జత శంఖం-కంకణాలను కొనుగోలు చేసి, వాటి ధర ఎంతైతే అంత అప్పటి మహారాణి భవానీ రాజబరిలో ఒక నిర్దిష్ట ప్రదేశంలో ఉంచిన బుట్ట నుండి సేకరించమని అభ్యర్థించింది. ఆమె రూపురేఖలు, మర్యాదపూర్వకమైన మాటలు శంఖం వ్యాపారిని ఆకర్షించాయి. మహారాణి (రాణి) అతని నుండి ఇది విన్న వెంటనే తన మనుషులు, శంఖం వ్యాపారితో కలిసి ఆ స్థలానికి పరుగెత్తింది. శంఖు వ్యాపారి చేసిన ప్రార్థనపై, భవాని ఆ చెరువు నుండి పైకి లేచింది, ధరించిన శంఖం-కంకణాలతో తన రెండు చేతులను చూపిస్తుంది. మహారాణి, అక్కడ ఉన్న ప్రజలు ఆశ్చర్యపోయారు. తల్లి భవానీ దైవత్వం ఈ ఉపఖండం అంతటా వ్యాపించింది. ఇది పవిత్రమైన "శాఖా-పుకుర్" (శంఖం-కంకణాల చెరువు)గా మారింది. భక్తులు అక్కడికి వెళ్ళినప్పుడు అక్కడ పవిత్ర స్నానం చేస్తారు.
దేవాలయాలు
సరిహద్దు గోడతో చుట్టుముట్టబడిన ఈ ఆలయం నాలుగు ఎకరాల (12 బిఘాలు) విస్తీర్ణంలో ఉంది. ప్రధాన ఆలయం, బెల్బరన్ తాలా, 4 శివాలయాలు, పాతాళ్ భైరవ శివాలయం, గోపాల్ ఆలయం, బాషుదేవ్ ఆలయం, నాట్ మందిరాలు ఉన్నాయి. ఉత్తరం వైపున, షేబా అంగన్, పవిత్ర శాఖ-పుకుర్ (శంఖం-గళాల చెరువు), రెండు స్నాన ఘాట్లు, సరిహద్దు గోడ వెలుపల 4 శివాలయాలు, పంచముండ ఆసనం ఉన్నాయి.
పూజలు, ఆచారాలు, పండుగలు
ప్రవతి, బాల్య భోగ్ ఆరాధన, మధ్యాహ్నం అన్నభోగ్, సాయంత్రం హారతి భోగ్ నిర్వహిస్తారు. భక్తులు ప్రతిరోజు "తారా" (భవానీ)కి భోగ్ సమర్పించి, తర్వాత ప్రసాదం తీసుకుంటారు.
ప్రతి సంవత్సరం, భవానీపూర్ ఆలయ ప్రాంగణంలో పవిత్రమైన సందర్భాలలో పండుగలు జరుగుతాయి. అవి:
ఆలయానికి దారి
భక్తులు ఢాకా నుండి జమున బ్రిడ్జి మీదుగా భవానీపూర్‌కి వెళ్లి, సిరాజ్‌గంజ్ జిల్లాలోని చందైకోనా దాటిన తర్వాత, అదే హైవేలో ఘోగా బోట్-తోలా బస్ స్టాప్ కు చేరుకోవచ్చు, అక్కడి నుండి వ్యాన్ లేదా స్కూటర్ ద్వారా భవానీపూర్ ఆలయ ప్రాంగణానికి చేరుకోవచ్చు. బోగ్రాకు ఉత్తరాన ఉన్న జిల్లాల నుండి వచ్చే యాత్రికులు షెర్పూర్, మీర్జాపూర్, బోగ్రా జిల్లాలోని ఘోగా బోట్-టోలా గుండా భవానీపూర్ ఆలయ ప్రాంగణానికి చేరుకోవచ్చు.
ఆలయ నిర్వహణ
భవానీపూర్ ఆలయ పునరుద్ధరణ, అభివృద్ధి, నిర్వహణ బాధ్యతలను ఆలయ కమిటీ 1991 నుండి జరుపుతూ, భవానీ మాత ఆలయాలను విజయవంతంగా పర్యవేక్షిస్తోంది.
పల్నాటి సూర్యప్రతాప్
పల్నాటి సూర్యప్రతాప్ (జననం 1978 జనవరి 13) తెలుగు సినిమా దర్శకుడు, స్క్రీన్ ప్లే రచయిత. కరెంట్ (2009), కుమారి 21ఎఫ్ (2015) వంటి సినిమాలకు దర్శకత్వం వహించాడు.
తొలి జీవితం
ప్రతాప్ 1978, జనవరి 13న తెలంగాణ రాష్ట్రం, భద్రాద్రి కొత్తగూడెం జిల్లా, భద్రాచలంలో జన్మించాడు. గ్రాడ్యుయేషన్ పూర్తిచేసిన ప్రతాప్ కొంతకాలం ఆకాశవాణి రేడియోలో పనిచేశాడు. అటు తరువాత సురేష్ ప్రొడక్షన్స్ సంస్థ నిర్మించిన సినిమాకు అసిస్టెంట్ డైరెక్టర్‌గా పనిచేశాడు.
సినిమారంగం
దర్శకుడు సుకుమార్ దగ్గర రెండు చిత్రాలకు స్క్రీన్ రైటర్‌గా పనిచేసిన ప్రతాప్, 2009లో కరెంట్ దర్శకత్వం వహించాడు.
బయటి లంకెలు
వర్గం:1978 జననాలు వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:భద్రాద్రి కొత్తగూడెం జిల్లా రచయితలు వర్గం:భద్రాద్రి కొత్తగూడెం జిల్లా సినిమా దర్శకులు వర్గం:భద్రాద్రి కొత్తగూడెం జిల్లా వ్యక్తులు
మహారాజా ప్రభుత్వ సంగీత నృత్య కళాశాల
మహారాజ ప్రభుత్వ సంగీత, నృత్య కళాశాల విజయనగరంలో ప్రసిద్ధిచెందిన సంగీత, నృత్య కళాశాల. ఎందరో సంగీత విద్వాంసులు విజయనగరంలో శిక్షణ పొంది దేశదేశాల్లో తమ కీర్తిని, విజయనగరం ఖ్యాతిని చాటి చెప్పుకున్నారు. ఒకనాడు మహా రాజులు తమ ఆస్థానంలో సంగీత కళాకారులను పోషించారు. ఆ మహారాజులే గానకళపట్ల అభిమానంతో ఒక కళాశాలను ఏర్పాటు చేశారు. ఇది ప్రస్తుతం ఆంధ్ర ప్రభుత్వ సాంస్కృతిక శాఖ ఆధ్వర్యంలో పనిచేస్తుంది.
చరిత్ర
thumb|మహారాజా ప్రభుత్వ సంగీత నృత్య కళాశాల అధ్యక్షులుగా పనిచేసిన ద్వారం వెంకటస్వామి నాయుడు ఈ సంగీత కళాశాలకు విజయరామ గజపతిరాజు శ్రీకారం చుట్టారు. తన ఆస్థానంలోని ఉద్యోగి చాగంటి జోగారావు కుమారుడు గంగ బాబు అంధుడు. ఆ బాలుడి కోసం 1919 ఫిబ్రవరి 5న విజయరామ గజపతిరాజు విజయరామ గాన పాఠశాలను ఏర్పాటు చేశారు. ఆనాడు ఈ పాఠశాలకు హరికథా పితామహుడు అజ్జాడ ఆదిభట్ల నారాయణదాసు అధ్యక్షులయ్యారు. అనంతరం వయోలిన్‌ వాద్యంలో మేటి అయిన పద్మశ్రీ ద్వారం వెంకటస్వామి నాయుడు ఈ కళాశాలలో విద్యార్థిగా చేరటానికి రాగా ఆయననే అధ్యక్షులుగా నియమించారు. ఇది ఆయనలోని కళానైపుణ్యానికి నిదర్శనం. అనంతరం ద్వారం నరసింగరావునాయుడు కళాశాల అధ్యక్షులుగా పనిచేశారు.
ఫాల్గుణ బహుళ షష్ఠి
బయటి లింకులు
వర్గం:ఫాల్గుణమాసము
మహారాజా ప్రభుత్వ సంగీత నృత్య కళాశాల
చరిత్ర
విజయనగరం కోట వెనుక ప్రాంతంలోని నేటి ఈ కళాశాలను టౌన్‌ హాలు అని పిలిచేవారని అంటారు కొందరు. దక్షిణాదిన కర్ణాటక శాస్ర్తీయ సంప్రదాయాలను పరిరక్షించే ఈ పాఠశాలలో వీణ, గాత్రం, వయోలిన్‌, మృదంగం, సన్నాయి, డోలు వాద్యాలలో శిక్షణ ఇచ్చేవారు. అయితే హరికథ కోర్సును నాటినుంచి నేటి వరకూ అవకాశం కల్పించలేదు. హరికథ, ఫ్లూట్‌ కోర్సులను కళాశాలలో ప్రవేశపెట్టాలని ప్రతి ఏటా వినతులు పంపుతున్నారు.
ప్రసిద్ధిగాంచిన గాయకులు ఘంటసాల వెంకటేశ్వరరావు, గాయని పి. సుశీల, శ్రీరంగం గోపాలరత్నం ఈ కళాశాల విద్యార్థులే. అలాగే సినీరంగాన సంగీత దర్శకులుగా పేరొందిన సాలూరు రాజేశ్వరరావు, ఒడిషా రాష్ట్రంలో పలు చలన చిత్రాలకు సంగీత దర్శకత్వం వహించిన భువనేశ్వర్‌ మిశ్రో ఇక్కడి సరస్వతీ మందిర ద్వారం నుంచి వచ్చినవారే.
సంగీత చూడామణి నేదునూరి కృష్ణమూర్తి, ద్వారం సత్యనారాయణ, ద్వారం దుర్గాప్రసాదరావు, విజయవాడకు చెందిన వయోలిన్‌ విద్వాంసులు కె.వి రెడ్డి తదితరులు ఈ కళాశాల ప్రతిష్ఠను మరింత ఇనుమడింపజేశారు. 1953లో ఈ గాన పాఠశాల ఆంధ్రప్రదేశ్‌ రాష్ట్ర ప్రభుత్వం వారి ఆధీనంలోకి వెళ్ళింది. ఇది ప్రస్తుతం ఎ.పి ప్రభుత్వ సాంస్కృతిక శాఖ ఆధ్వర్యంలో వివిధ శాఖలతో విస్తరిస్తోంది. నేడు ఇక్కడ భరతనాట్యంలో కూడా అనేక మంది శిక్షణ పొందుతున్నారు. ఈ కళాశాలలో వారసత్వంలా ఒకే వంశం నుండి విద్యనేర్చిన వయోలిన్‌ కళాకారులు ప్రొఫెసర్లుగా పనిచేశారు.
పాశ్చాత్య తంత్రీవాద్యమైన ఫిడేలు (వయోలిన్‌) కర్ణాటక సంగీత బాణీల్లో పలికించినతీరు ప్రశంసనీయం. నాటి ద్వారం వెంకటస్వామి నుండి నేటితరం ఆధ్యాపకుల వరుకు ద్వారం వారి ముద్ర ఇది అని తెలియజేసే అనుభవజ్ఞులే కావడం విశేషం. ఒకే సంప్రదాయం శృతి లయలతో ఒక రాగాన్ని తీసుకొని వయోలిన్‌పై ఏదో ఒక కొత్తదనం చూపాలనే తపన వారి సాధనలో తెలుస్త్తుంది. ఇక్కడ నేర్చిన వయోలిన్‌ విద్యార్థులు ఏరంగా అయినా తమ ప్రతిభను చూప గలుగుతున్నారు. 90 వసంతాలు గడిచినా నాటి సంప్రదాయరీతిలో విద్యార్థులు శిక్షణ పొందిన కళాశాల రాష్ట్రంలో మరెక్కడాలేదు.
నూకల చినసత్యన్నారాయణ, శ్రీరంగం గోపాలరత్నం, ద్వారం భావనారాయణరావు, పివి శేషయ్య శాస్ర్తీ, నేదునూరి కృష్ణమూర్తి, బురిడి అనూరాధా పరుశురాం కళాశాల అధ్యక్షులయ్యారు. ద్వారం మంగతాయారు ఈ కళాశాలలో వయోలిన్‌ ప్రొఫెసరుగా పనిచేశారు. ఇక్కడి సంగీత, నృత్య విద్యార్థు లకు ఎన్నోఏళ్ళుగా సింహాచలం శ్రీవరాహ నృసింహస్వామి దేవస్థానం ఆధ్వర్యంలో నిర్వహిస్తున్న సత్రంలో ఉచిత భోజన సౌకర్యం నేటికీ కొనసాగుతోంది. దూర ప్రాంతాలనుంచి వచ్చిన విద్యార్థులకు మేలు కలిగిస్తూ ప్రతీ ఏటా వినాయక చవితి సందర్భంగా సంగీతోత్సవాలను అధ్యాపక, విద్యార్థి బృందాలు నిర్వహిస్తున్నాయి. నేడు సాంస్కృతికశాఖ సహకరిస్తోంది.
ఈ కళాశాలలోని సంగీత దర్బార్‌ ఎంతో విలక్షణమైంది. ఎందరో విద్వాంసులు ఈ కళాశాలలో సంగీత ప్రదర్శనలు ఇచ్చారు. హిందుస్థానీ, కర్ణాటక సంగీతాలు, భరతనాట్యం, కూచిపూడి ప్రదర్శనలు ఇచ్చారు. ఇక్కడ నేర్చిన విద్యార్థుల ముందు తమ ప్రదర్శనలు ఇచ్చేందుకు కళాకారులు ఆసక్తి చూపుతారంటే అతిశయోక్తి కాదు.
సాంస్కృతికశాఖ ఆధ్వర్యంలో ప్రతీఏటా కళాపరిచయం ద్వారా వందలాదిమంది శిక్షణ పొందినవారికి ఈ సంగీత, నృత్యకళాశాలలో ప్రవేశం కల్పిస్తున్నారు. 10 ఏళ్ళు నిండిన వారు ఎవరైనా సంగీత, నృత్యాల్లో విద్యార్థులుగా చేరే అవకాశం ఉంది. ప్రతీ అంశానికి ఒక్కొక్క తరగతి గది ఉంది. తరగతి గదుల్లోనేగాక బయట ప్రాంగణంలో విశాలమైన వృక్షాల నీడన విద్యార్థులు చేసే సాధన వినటానికి ఎందరో ఆసక్తి చూపుతారు. ఈ కళాశాలలో చేరాలనే ఆసక్తి చూపే వారిసంఖ్య ఎక్కువుగా వుంటోంది. వారికి వీలైన సమయంలో ఉదయం గాని, సాయంత్రం గాని నేర్చుకునే అవకాశం కల్పించారు.
ఒడిషా రాష్ట్రంలోని వారికి, ఇటు ఉత్తరాంధ్రలో శ్రీకాకుళం, విజయనగరం, విశాఖపట్నం వారికి అందుబాటులో వున్న సంగీత కళాశాల ఇదే. ప్రతీఏటా పొట్టి శ్రీరాములు తెలుగు విశ్వవిద్యాలయం నిర్వహించే పరీక్షలతోపాటు, ఆంధ్రా యూనివర్శిటీ నిర్వహించే సంగీత, నృత్య పరీక్షలకు విద్యార్థులు హాజరవుతారు. దేశంలో ఎంతో ప్రఖ్యాతి పొందిన ఈ కళా శాలను విశ్వవిద్యాలయంగా మార్చాలని ప్రభుత్వానికి ఎందరో విజ్ఞప్తి చేస్తున్నారు.
మూలాలు
వర్గం:విద్యాలయాలు వర్గం:విజయనగరం జిల్లా వర్గం:1919 స్థాపితాలు వర్గం:మహారాజా ప్రభుత్వ సంగీత నృత్య కళాశాల
సహస్రాబ్ద బహుమతి సమస్యలు
క్లే గణిత సమాఖ్య 2000వ సంవత్సరంలో పేర్కొన్న ఏడు గణిత సమస్యలని సహస్రాబ్ద బహుమతి సమస్యలుగా వర్ణిస్తారు. ఈ సమస్యలు బర్చ్, స్విన్నర్టన్-డయర్ ప్రతిపాదన, హాడ్జ్ ప్రతిపాదన, నేవియర్-స్టోక్స్ ఉనికి, సున్నితత్వం, పీ వర్సెస్ ఎన్పీ సమస్య, పాంకేర్ ప్రతిపాదన, రీమన్ ప్రతిపాదన, యాంగ్-మిల్స్ ఉనికి, భారం. వీటిల్లో సరైన పరిష్కారము కనుగొన్న వారికి 1 మిల్లియన్ యూ ఎస్ డాలర్లు బహుమతిగా ఆ సంస్థ ఇస్తుంది.
ఇప్పటి వరకు అయితే, ఈ సహస్రాబ్ద బహుమతి సమస్యలలో పరిష్కారిచబడ్డది కేవలం పాంకేర్ ప్రతిపాదన. రష్యా గణిత శాస్త్రవేత్త గ్రిగోరీ పెరెల్మాన్ చేత 2003లో పరిష్కారిచబడ్డది.
పాంకేర్ ప్రతిపాదన
2వ పరిమాణములో(డైమెంషన్ లో), ఒక గోళము అనేది ఓ నిర్భంద కేవల-సంబంధిత ఉపరితలము(క్లోస్డ్ సింప్లీ కనక్టెడ్ సర్ఫేస్) అని వర్ణించవచ్చు. పాంకేర్ ప్రతిపాదన ప్రకారము ఇది 3వ పరిమాణములో కుడా వర్తిస్తుంది. 3-మానిఫోల్డ్ లని అన్నిటిని వర్గీకరించడము అనే మరింత సాధారీకరన సమస్యలో ఇది కేంద్ర బిందువు. కచ్చితముగా సూత్రీకరించినచో ఈ ప్రతిపాదన ఇలాగ చెప్పవచ్చు:"ప్రతి కేవల-సంబంధిత నిర్భంద 3-మానిఫోల్డ్ 3-గోళానికి స్వమార్పరీకరించబదుతుంది(హోమియోమార్ఫిక్)"ఈ ప్రతిపాదనకు 2003లో గ్రిగోరి పెరెల్మాన్ చెత రుజువు(ప్రూఫ్) ఇవ్వబడింది. రిచర్డ్ హామిల్టన్ యొక్క ఆధారముగా పెరెల్మాన్ దీనిని కనుగొన్నారు; 2006 ఆగస్ట్ లో దీని సమీక్ష పూర్తి అయ్యింది. అప్పుడు పెరెల్మాన్ గణిత శాస్త్ర అతి ముఖ్య పురస్కారమైన ఫీల్డ్స్ పతకానికి ఎంపిక అయ్యరు, కాని దాన్ని అయన తిరస్కరించారు. మార్చ్ 18 2010న, ఆయనకి సహస్రాబ్ద బహుమతి ఒక మిల్లియన్ డాలర్లతో పురస్కరించబడ్డారు, కాని ఆయన దానిని, క్లే గణిత సంస్త యొక్క పురస్కారన్ని కుడా తిరస్కరించారు. ఇంటర్ఫాక్స్ పత్రికా సంస్థతో పెరెల్మాన్ ఆ పురస్కారము యొక్క సరితూగని నియమాల కారణముగా అల చేసారు అని వ్యాఖ్యానించారు. ఇంటర్ఫాక్స్ తో, పెరెల్మాన్ ఆయన సమస్య పూరనానికి పడ్డ దోహదం హామిల్టన్ యొక్క దానికి ఏ మాత్రము ఎక్కువ కాదు అని భావిస్తున్నరు అని చెప్పరు.
ఈ సమస్య యొక్క అధికారిక ప్రకటన కర్త హెన్రీ పాంకేర్.
పీ వర్సెస్ ఎన్పీ సమస్య
ఒక అల్గోరిథం త్వరగా ఇచ్చిన పరిష్కారాన్ని (అంటే, బహుపది సమయంలో) ధ్రువీకరించే అన్ని సమస్యలకు, వేరోక అల్గోరిథం ఆ పరిష్కారాన్ని త్వరగా కనుగొనడము అనేది సాధ్యమా కాదానే ప్రశ్న. ముందుది NP అని పిలవబడే సమస్యల వర్గాన్ని, తరువాతది వర్ణించేది Pను, అనగా NP లోని అన్ని సమస్యలు Pలో కూడా ఉన్నాయా అని ప్రశ్నించడానికి సమానం. ఇది గణితం, ఇతర సైద్ధాంతిక కంప్యూటర్ సైన్స్లో అత్యంత ముఖ్యమైన బహిరంగ ప్రశ్నలలో ఒకటిగా పరిగణించబడుతుంది, ఎందుకంటే దీనికి గణితంలోను, జీవశాస్త్రం, తత్వశాస్త్రం, గూఢ లిపి శాస్త్రములోను ఇతర సమస్యలకు భారి పరిణామాలకి దారి తీస్తుంది. Pలో లేని ఒక NP సమస్య యొక్క సాధారణ ఉదాహరణ బూలియన్ సంతృప్తి సమస్య.
చాలామంది గణితవేత్తలు, కంప్యూటర్ శాస్త్రవేత్తలు పీ ≠ ఎన్పీ అని అంచనా వెస్తారు; కాని, ఇంకా అది రుజువు కావాల్సి ఉంది.
ఈ సమస్య యొక్క అధికారిక ప్రకటన కర్త స్టీఫెన్ కుక్.
హాడ్జ్ ప్రతిపాదన
ప్రక్షేప బీజీయ రకాలకి బీజీయ చక్రాల యొక్క హేతుబద్ధమైన సరళ కలయికలు హాడ్జ్ చక్రాలు అని హాడ్జ్ ప్రతిపాదన పేర్కొంటుంది
ఈ సమస్య యొక్క అధికారిక ప్రకటన కర్త పియేర్ డెలీన్.
రీమన్ ప్రతిపాదన
రీమన్ ప్రతిపాదన ప్రకారము అన్ని రీమన్ జీటా సమీకరణం యొక్క అల్పము కాని సున్నాల (నాన్ ట్రివియల్ జీరోస్) విశ్లేషణాత్మక కొనసాగింపుకి చెందే నిజ భాగము 1/2. దీని రుజువు లేక ఖండన, సంఖ్యా శాస్త్రములో చాలా చిక్కులు కలగజెయ్యగలిగేది, ముఖ్యముగా ప్రధాన సంఖ్యల యొక్క సరిపంపకం. ఇది హిల్బెర్ట్ యొక్క యనిమిదవ సమస్య, అయినా కుడా ఇది ఒక శతాబ్దము తరువాత ఇంకా పరిష్కరించబడని ఒక ముఖ్యమైన సమస్య.
ఈ సమస్య యొక్క అధికారిక ప్రకటన కర్త ఎంరీకొ బొంబియేరి.
యాంగ్-మిల్స్ ఉనికి, భారం
భౌతిక శాస్త్రములో, అసలైన యాంగ్-మిల్స్ సిద్ధంతము మాక్స్వెల్ల్ విద్యుదయస్కాంతము యొక్క సాధారీకరణము. అనగా, ఖ్రోమో-విద్యుదయస్కాంత క్షేత్రం దానికదే చార్జీలు మోస్తాయి. అసలైన క్షేత్ర సిద్ధాంతము అయినందున దాని పరిష్కారాలు కాంతి వెగముతో ప్రయాణిస్తాయి, దాని పరిమాణ శాస్త్ర అంతరములో అది బరువులేని కణాలని (గ్లూవాన్) విర్ణించాలి. కాని రంగు నిర్బంధం యొక్క ప్రదిపాదించిన దృగ్విషయం ద్వారా కేవలము గ్లూవాంన్ల యొక్క బంధ స్థితులని పరిమతిస్తుంది, దీని వల్ల బరువు ఉన్న కణాలు రూపుదిద్దుకుంటాయి. ఇది ఒక బరువు భేదము. నిర్బంధం యొక్క మరొక అంశం యసింప్టాటిక్ స్వేచ్ఛ, అది పరమాణు యాంగ్-మిల్స్ సిద్ధంతముని ఊహించదగ్గదానిగ మారుస్తుంది, యెటువంటి తక్కువ శక్తి ప్రమాణాలకి పరిమితులు లేకుండా. అసలు ఇక్కడి అసలు సమస్య ఎంటంటే, పరమాణు యాంగ్-మిల్స్ సిద్ధంతముని, బరువు భేదాన్ని సరిగ్గా స్థాపించడము.
ఈ సమస్య యొక్క అధికారిక ప్రకటన కర్తలు ఆర్థర్ జాఫ్, ఎడ్వార్డ్ విట్టెన్.